এ চক্রে যেভাবে জড়ান জেরিন : সিনেমার নায়িকা হওয়ার আশায় পরিবারকে না জানিয়ে ঢাকায় আসেন জেরিন। তার এক বন্ধুর মাধ্যমে পরিচয় হয় পরিচালক রয়েলের সঙ্গে। শেষ পর্যন্ত সিনেমায় অভিনয় করা হয়ে ওঠে না তার। তবে বেশ কয়েকটি নাটকে অভিনয় করেন। এর একপর্যায়ে পরিচয় হয় রেহানা জামান পপির সঙ্গে। পপির হাত ধরেই তিনি যোগ দেন ভুয়া ডিবি ও সুন্দরী মডেলদের নিয়ে গঠিত অভিনব প্রতারক চক্রে। ফাঁদে ফেলতে টার্গেট করেন বিত্তবানদের। এভাবেই অল্প দিনে বিলাসবহুল অ্যাপার্টমেন্ট ও গাড়ির মালিক বনে যান জেরিন।